  Наталья Тетерина Россилэн пӧртэм улосвылъёсысьтыз ог 120 студентъёс Глазкаре егитъёслэн «ЭТНОволна» II огъяросси форумазы люкаськозы. Ужрад Глазкарысь педагогикая кун институтын 31-тӥ коньывуонысен 2-тӥ шуркынмонозь ортчоз, вераз ивортодэтъя «Удмуртия» агентстволы дышетсконниысь визьноданъя но мерлыко ужъя ёзэтлэн кивалтӥсез Ирина Голубева. Солэн кылъёсызъя, туннэ нуналлы форуме пыриськыны мылкыдзэс Санкт-Петербургысь, Мордовиысь, Комиысь, Свердловск улосвылысь но Татарстанысь студентъёс веразы. Ми возьмаськом Санкт-Петербургысь, Саранскысь, Сыктывкарысь, Екатеринбургысь, Казаньысь куноосты. Со падагогикая вузъёс гинэ ӧвӧл, вань классической вузъёс, кытын озьы ик вань педагогика ӧръёс. <…> Мон малпасько, тросгес лингвистъёс но педагогъёс пыриськозы та форуме, малы ке шуоно ужрадлэн вань люкетъёсыз лулчеберетъёс куспын герӟетъёслы сӥземын Ирина Голубева, Глазкарысь пединститутлэн визьноданъя но мерлыко ужъя ёзэтэныз кивалтӥсьСо верамъя, форуме пыриськисьёс йӧскалык лулчеберетэз утён но вӧлмытон сярысь кенешозы, та ӧръя ӵектосъёсынызы тодматозы но анай кылзыя мастер-классъёс ортчытозы. Нош «Чеберай дышетӥсь» конкурсын пӧртэм йӧслыко студенткаос калык дӥсьсэс но творчествоя номерзэс возьматозы. Милям луоз нимысьтыз нунал, кытын егитъёсты люкозы группаослы, кудъёсаз соос кылдытозы этномаршрутъёс со улосвылъёсъя, кытысь соос вуизы Ирина Голубева, Глазкарысь пединститутлэн визьноданъя но мерлыко ужъя ёзэтэныз кивалтӥсьВатсалом, ужрад вылӥ дышетсконниос пӧлын егитъёслэн ӵектосъёссыя огъяросси конкурсын утэм грант чотын радъяське.  Тегъёс: Мерлык Лулчеберет егитъёс Удмуртия Глазкар йӧслыкъёс  